**Atbildes Nr.2 / 29.06.2018. uz ieinteresēto piegādātāju uzdotajiem jautājumiem**

JAUTĀJUMS - Pasūtītājam iepirkuma rīkošanā jāpiemēro ne tikai Publisko iepirkumu likums, bet arī speciālais likums - Atkritumu apsaimniekošanas likums. Atbilstoši Atkritumu apsaimniekošanas likuma 18. panta 1. daļai pašvaldība publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlas atkritumu apsaimniekotāju, kurš veiks sadzīves atkritumu savākšanu, pārvadāšanu, pārkraušanu un uzglabāšanu attiecīgajā sadzīves atkritumu apsaimniekošanas zonā par piedāvājuma izvēles kritēriju nosakot saimnieciski izdevīgāko piedāvājumu. Saskaņā ar Konkursa nolikuma 14. punktu, Pasūtītājs kā piedāvājuma izvēles kritēriju ir noteicis zemāko cenu. Ņemot vērā, ka minētais ir pretrunā ar normatīvajiem aktiem, Konkursa dokumenti būtu jāgroza, bet gadījumā, ja Publisko iepirkumu likuma izpratnē šādi grozījumi nav pieļaujami, uzsāktā iepirkuma procedūra ir jāpārtrauc.

ATBILDE – Publisko iepirkumu likuma (turpmāk PIL) 51. panta “Piedāvājuma izvērtēšanas kritēriji” pirmajā daļā ir noteikts, ka “Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā izmaksas vai cenu, vai izmaksas un kvalitātes kritērijus, vai tikai cenu. Balstoties uz PIL 51.pantu un saskaņā ar Konkursa nolikuma 14. punktu Iepirkuma komisija izvēlas saimnieciski visizdevīgāko piedāvājumu ar kritēriju zemākā cena, kas atbilst nolikuma prasībām un Tehniskajai specifikācijai. PIL 51.panta ceturtā daļa nosaka, ka Pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

Iepirkumu komisija uzskata, ka Konkursa nolikuma 14.punktā noteiktie kritēriji nav pretrunā ar normatīvajiem aktiem un Tehniskā specifikācija ir sastādīta detalizēti, tāpēc Konkursa dokumenti nav jāgroza un uzsāktā iepirkuma procedūra nav jāpārtrauc.

Iepirkumu komisijas vārdā Dace Svētiņa

Svētiņa

28355381